cyanic-selkie/wikianc huggingface dataset:
Upsir
Oft var margbýlt á Upsum og þaðan var löngum útræði mikið frá Upsaströnd. Hjáleigur voru margar í landi upsa, t.d. Háagerði, Efstakot, Miðkot og Lækjarbakki. Hús og bæir með þessum nöfnum eru enn til á Dalvík en bærinn á Upsum er horfinn með öllu og eina húsið sem enn stendur þar sem bæjarþorpið var forðum er Upsakapella.
Á öndverðri 20. öld bjuggu Arnór Björnsson og Þóra Sigurðardóttir lengi á Upsum. Sonur þeirra var Víkingur Heiðar Arnórsson, læknir og prófessor í Reykjavík. Dóttursonur hans er Víkingur Heiðar Ólafsson píanóleikari.
Ebrahim Raisi
Sayyid Ebrahim Raisol-Sadati (persneska: سید ابراهیم رئیس‌الساداتی‎; f. 14. desember 1960) er íranskur íhaldssamur stjórnmálamaður og dómari sem er núverandi forseti Írans. Hann var kjörinn í forsetakosningum árið 2021 og tók við af Hassan Rouhani í embættinu þann 3. ágúst.
Sem dómari hefur Raisi verið bendlaður við aftökur á pólitískum föngum á níunda áratuginum. Talið er að hann hafi ásamt þremur öðrum dómurum skipað um 5.000 aftökur. Raisi sætir persónulegum efnahagslegum refsiaðgerðum af hálfu Bandaríkjanna vegna ábyrgðar hans á aftökunum. Andstæðingar hans hafa gefið honum viðurnefnið „slátrarinn frá Teheran“.
Raisi er tryggur stuðningsmaður Ali Khamenei, æðstaklerks Írans, og hefur verið nefndur sem hugsanlegur arftaki hans. Raisi bauð sig fram til forseta árið 2017 en tapaði fyrir sitjandi forsetanum Hassan Rouhani, sem var talinn ívið hófsamari og umbótasinnaðari. Raisi hlaut um 38% atkvæðanna á móti 57% sem Rouhani hlaut. Eftir ósigur sinn í kosningunum var Raisi útnefndur forseti íranska hæstaréttarins.
Raisi bauð sig aftur fram til forseta árið 2021. Í kosningunum hafnaði verndararáð Írans miklum meirihluta umsókna um forsetaframboð og því álitu margir að ríkisstjórnin hefði í reynd búið svo um hnútana að Raisi myndi vinna. Margir frjálslyndir Íranir sniðgengu kosningarnar í mótmælaskyni. Kjörsókn í kosningunum var mjög léleg en Raisi vann sigur með rúmum helmingi greiddra atkvæða.
Guðný Helgadóttir (abbadís)
Guðný Helgadóttir (d. um 1368) var abbadís í Reynistaðarklaustri á 14. öld, á eftir Hallberu Þorsteinsdóttur, sem dó 1330. Raunar er ýmislegt óljóst um abbadísir á Reynistað á þessum tíma og einnig eru tilgreind nöfnin Kristín og Katrín á abbadísum sem sagðar eru hafa tekið við klaustrinu um þetta leyti. Líklegt er að þetta sé allt sama manneskjan og hafi Guðný tekið sér dýrlingsnafn, sennilega Kristín, þegar Egill Eyjólfsson biskup vígði hana 1332. Annars er fátt vitað um Guðnýju.
Ebrahim Raisi
Frá því að Raisi tók við völdum í Íran hefur verið hert á reglum sem skylda íranskar konur til að klæðast hijab-slæðum og siðgæðislögregla ríkisins hefur fengið auknar heimildir til að láta framfylgja reglunum. Þann 16. september 2022 hófust fjöldamótmæli gegn írönskum stjórnvöldum eftir að kúrdísk kona að nafni Jina Amini lést í haldi siðgæðislögreglunnar, sem hafði handtekið hana og misþyrmt henni vegna meints brots hennar gegn reglum um klæðaburð. Í ávarpi sem Raisi flutti þann 28. september sagði hann að öll þjóðin væri sorgmædd vegna andláts Jinu Amini en að stjórn hans gæti ekki leyft fólki að „trufla frið sam­fé­lags­ins með óeirð­u­m“. Í skjali sem lekið var til Amnesty International kom fram að yfirstjórn öryggissveita í Teheran hefði sent fyrirmæli til öryggissveita um allt landið þann 21. september um að tekið skyldi á mótmælendum með hörku.
Pilot (How I Met Your Mother)
Söguþráður
Þátturinn (og þáttaröðin) byrjar þegar eldri Ted byrjar að útskýra fyrir börnunum sínum söguna af því hvernig hann hitti móður þeirra. Sagan byrjar árið 2005, með því að Marshall biður Lily um að giftast sér, sem hvetur Ted til þess að byrja að leita að sálufélaga sínum. Á MacLaren's, ásamt Barney, hittir Ted sjónvarpsfréttakonuna Robin, og verður hann strax hrifinn af henni. Eftir að hafa talað við hana og eftir gott stefnumót með henni, sem inniheldur m.a. það að Robin er kölluð út fyrir sérstakan fréttatíma, ákveður Ted að kýla á það. Hann stelur bláu frönsku horni af veitingastaðnum sem þau höfðu farið á stefnumótið á, og heldur í áttina að íbúð Robin. Allt gengur að óskum þangað til hann segir Robin að hann elski hana, sem eyðileggur allan þann séns sem hann hafði. Eftir að hafa kvatt hana og eftir að hafa hugsað um það hvort hann hafi misskilið merkið (missir af því í annað skipti að geta kysst hana), og þegar við snúum aftur til eldri Ted segir hann börnunum sínum að þetta sé hvernig hann hitti ... Robin frænku þeirra.
Á meðan eru Marshall og Lily hamingjusamlega trúlofuð, þrátt fyrir að trúlofunin byrji illa þegar Marshall skýtur óvart korktappanum úr kampavínsflöskunni í augað á henni.
Du gamla, du fria
Du gamla, du fria, er þjóðsöngur Svíþjóðar samin af Richard Dybeck 1844 við gamalt þjóðlag. Hann samdi þó einungis tvö fyrstu versin af þeirri útgáfu sem notuð er í dag. Árið 1910 bætti Louise Ahlén við þeim tveim síðari. Þetta er þó ekki opinber þjóðsöngur þar sem Svíþjóð hefur engan slíkan.
Ludo sextett - Laus og liðugur
Lúdó Sextett - Laus og liðugur er 45-snúninga hljómplata gefin út af SG - hljómplötum árið 1966. Á henni flytja söngvararnir Stefán Jónsson og Þuríður Sigurðardóttir ásamt Lúdó Sextett fjögur lög.
Dagmerki
thumb|right|Bandarískur sjóliði tekur niður dagmerkin kúla, tígull, kúla, sem merkir takmarkaða stjórnhæfni. Dagmerki eru merki sem gefa stöðu skips til kynna meðan dagsbirtu nýtur við, til dæmis hvort það liggur við ankeri eða er strandað. Dagmerkin eru fjögur einföld form: keila, kúla, sívalningur og tígull. Þau eru oftast fest á línu sem er hengd í siglutopp skipsins hvert upp af öðru í þeirri röð sem kveðið er á um í alþjóðlegu siglingareglunum C-hluta. Hverju dagmerki samsvarar tiltekin samsetning siglingaljósa sem á að nota frá sólarlagi til sólarupprásar, en þá taka dagmerkin við.
Dagmerkin eru svört að lit og stærð þeirra er skilgreind í viðauka við siglingareglurnar. Þar er til dæmis tekið fram að kúla skal vera að minnsta kosti 0,6 metrar í þvermál og að fjarlægðin milli merkjanna skuli vera að minnsta kosti 1,5 metrar, en skip undir 20 metrum mega notast við minni merki. Algengt er að dagmerkin séu gerð úr léttri grind sem strigi er strekktur yfir til að auðvelt sé að fella þau saman fyrir geymslu.
Algengustu dagmerkin eru:
Hoya radicalis
Hoya radicalis er fjölær jurt í vaxblómaættkvísl. Útbreiðslan er í Kína.
Ómar Ragnarsson - Úr þorskastríðinu
Ómar Ragnarsson er 45 snúninga hljómplata gefin út af SG - hljómplötum árið 1973. Á henni flytur Ómar Ragnarsson tvö lög. Útsetning og hljómsveitarstjórn: Jón Sigurðsson.
Um plötuna
Á þessum tíma áttu Íslendingar í átökum við Breta um fiskimið.
Sveinn Óskar Sigurðsson
alt=Mynd tekin af Bonna ljósmyndara (Björn T. Hauksson)|thumb|Sveinn Óskar Sigurðsson Sveinn Óskar Sigurðsson (f. 27. júlí 1968) er íslenskur stjórnmálamaður, sveitastjórnarmaður og fyrrum bæjarfulltrúi Miðflokksins.
Menntun
Sveinn fæddist 27. júlí 1968 á Selfossi. Hann lauk grunnskólaprófi frá Grunnskólanum á Hellu í Rangárvallarsýslu og síðar studentsprófi af eðlisfræðibraut frá Menntaskólanum við Hamrahlíð árið 1990. Árið 1995 útskrifaðist hann með BA gráðu frá Háskóla Íslands í hagfræði og heimspeki. Lokaverkefni hans í hagfræði fjallaði um sparnað og fjárfestingu í Asíu með áherslu á Kína og í heimspeki ritaði hann lokaverkefni um fjölskyldugildin annars vegar hjá Konfúsíus og hins vegar hjá Aristóteles og bar þau saman í fræðilegu samhengi. Leiðbeinandi hans í hagfræðiverkefninu var dr. Guðmundur Magnússon hagfræðiprófessor og í heimspekiverkefninu dr. Mikael M. Karlsson heimspekiprófessor. Árin 1996-1997 stundaði hann rannsóknir og nám við Peking University. Árið 1997 lauk hann námi í löggildingu til eignaskipta á vegum Félagsmálaráðuneytisins. Árið 2000 lauk hann námi í löggildingu sem fasteignasali á vegum Dómsmálaráðuneytisins. Árið 2004 lauk hann MBA meistaranámi í viðskiptafræði við Háskóla Íslands og árið 2011 MSc meistaranámi í fjármálum fyrirtækja frá Háskóla Íslands.
Ferill í stjórnmálum
Sveinn var varaformaður Fjölnis FUS (félag ungra sjálfstæðismanna) í Rangárvallasýslu frá 1990 til 1991, síðar formaður félagsins frá 1991 til 1994 og kjörinn varamaður í stjórn Sambands ungra sjálfstæðismanna (SUS) 1991. Árið 1993 var hann kjörinn aðalmaður í stjórn SUS og sat í þeirri stjórn til ársins 1995.
Árið 2010 var Sveinn Óskar kjörinn sem formaður Sjálfstæðisfélags Mosfellinga, sat um tíma í umhverfisnefnd Mosfellsbæjar fyrir Sjálfstæðisflokkinn. Hann tók þátt í prófkjöri Sjálfstæðisflokksins í Suðvesturkjördæmi árið 2016 og sat á lista flokksins fyrir Alþingiskosningarnar sem fram fóru 26. október 2016.
Árið 2018 gekk Sveinn Óskar úr Sjálfstæðisflokknum yfir í Miðflokkinn og skipaði oddvitasæti Miðflokksins í sveitarstjórnarkosningunum það ár á lista flokksins í Mosfellsbæ. Hann hefur setið þar sem aðalmaður í bæjarráði Mosfellsbæjar og verið 1. varaforseti bæjarstjórnar um hríð. Sveinn átti sæti í svæðisskipulagsnefnd SSH (Samtök sveitarfélaga á höfuðborgarssvæðinu).
Æfi og störf
Árið 2020 benti Sveinn Óskar á að héraðsdómarinn Ástráður Haraldsson, sem starfaði við kennslu í Grunn­skól­an­um á Hellu á sínum tíma þar sem Sveinn stundaði skyldunám í grunnskóla, hafi slegið sig flötum lófa þegar Sveinn var barn í kennslustofu þar sem verið var að kenna börnum. Sveinn sagðist þetta ekki hafa verið talið tiltökumál að þetta hafi gerst á þessum árum.
Malajaeyjar
thumb|right|Malajaeyjar Malajaeyjar eru um 20.000 eyja eyjaklasi á milli meginlandshluta Suðaustur-Asíu og Ástralíu á mörkum Indlandshafs og Kyrrahafs. Nafnið er dregið af malöjum sem töluðu malajamál og stofnuðu nokkur stór sjó- og verslunarveldi á eyjunum frá miðöldum til árnýaldar. Á 17. og 18. öld lögðu Evrópuveldin eyjarnar undir sig og nefndu þær Austur-Indíur. Austur-Indíur er þó líka notað í víðari merkingu yfir alla Suðaustur-Asíu. Jövubúar notuðu áður orðið Nusantara yfir eyjarnar en nú er orðið aðeins notað yfir þær eyjar sem tilheyra Indónesíu.
Helstu eyjar Malajaeyjaklasans eru:
Stærstu eyjarnar eru Nýja Gínea, Borneó, Súmatra, Súlavesí, Java og Luzon.
Mineur-Aggresif
Mineur-Aggresif er breiðskífa með Kimono sem kom út árið 2002.
Hoya pusilla
Hoya pusilla er fjölær jurt í vaxblómaættkvísl. Henni var lýst af R.E. Rintz. Útbreiðslan er í Malasíu.
Sidney Poitier
Sidney Poitier (20. febrúar 1927 – 6. janúar 2022) var bahamsk-bandarískur leikari, leikstjóri og sendiherra. Poitier varð árið 1963 fyrstur svartra karlmanna til að vinna Óskarsverðlaun sem besti leikarinn, en hann vann fyrir hlutverk sitt í kvikmyndinni Liljur vallarins (e. Lilies of the Field).
Æviágrip
Sidney Poitier fæddist í Miami í Flórída árið 1927 og var sonur innflytjenda frá Bahamaeyjum. Faðir hans var eigandi tóbaksræktunarbúgarðs í Nassá. Sidney Poitier gekk í skóla í Nassá en flutti aftur til Miami þegar hann var fimmtán ára gamall. Hann flutti þaðan til New York-borgar og vann þar sem uppvaskari.
Þegar Poitier var sautján ára gamall laug hann um aldur sinn og skráði sig í landgöngulið Bandaríkjahers. Hann gegndi tveggja ára þjónustu í hernum en tók síðan að sér ýmis borgaraleg störf, meðal annars sem öryggisvörður á bílastæðum, byggingarverkamaður, vörubílstjóri og hafnarverkamaður. Eftir þessi störf ákvað Poitier að svara auglýsingu eftir leikara hjá blökkumannaleikfélaginu American Negro Theater í New York en eftir prufur var honum hafnað þar sem hann talaði með Kyrrahafseyjahreim sem var New York-búum illskiljanlegur.
Á næstu árum vann Poitier að því að losna við bahamska hreiminn með því að hlusta á útvarp og endurtaka það sem sagt var. Hann var á endanum ráðinn sem dyravörður og sviðsmaður hjá American Negro Theater en hann vann sig fljótt upp í að leika aukahlutverk í sýningum leikhússins og fór síðan að taka að sér aðalhlutverk. Árið 1948 birtist Poitier í aðalhlutverki á Broadway í uppsetningu á Lýsiströtu.
Poitier birtist árið 1950 í fyrstu kvikmynd sinni, No Way Out. Hann varð á næstu árum fyrstur bandarískra blökkumanna til að hasla sér völl sem eiginleg kvikmyndastjarna, en svartir leikarar höfðu áður aðallega birst í aukahlutverkum sem undirsátar hvítra aðalleikara. Allt fram á áttunda áratuginn var Poitier svo til eini blökkumaðurinn sem hlaut aðalhlutverk sem leikari í Hollywood-kvikmyndum. Ímynd Poitiers í þessum myndum var gjarnan sem friðelskandi og geðþekk persóna sem fórnar sjálfum sér í þágu hvítra og leiðir hjá sér kynþáttafordóma þeirra í sinn garð.
Árið 1963 birtist Poitier í kvikmyndinni Liljur vallarins (e. Lilies of the Field) sem Homer Smith, þúsundþjalasmiður sem fellst á að hjálpa fimm nunnum sem hafa flúið frá Austur-Þýskalandi að byggja kapellu í eyðimörkinni í Arizona. Með hlutverki sínu í myndinni hlaut Poitier Óskarsverðlaun sem besti karlleikari í aðalhlutverki og varð þar með fyrstur svartra leikara til að vinna verðlaun í þessum flokki. Árið 1968 mældist Poitier vinsælasti leikari Bandaríkjanna í skoðanakönnun Gallup. Í byrjun áttunda áratugarins flutti Poitier til Bahamaeyja, þar sem hann kom sér upp glæsiheimili í Nassá. Hann hafði þá nýlega skilið við fyrstu eiginkonu sína, Juanitu Hardy, sem hann hafði kynnst þegar hún vann sem dansari í leikhúsinu í New York.
Poitier var virkur sem leikari fram á efri ár. Eftir að hann hætti að birtast í kvikmyndum vann hann sem sendiherra Bahamaeyja í Japan frá 1997 til 2007. Poitier lést þann 6. janúar 2022, þá 94 ára að aldri.
Framlenging (knattspyrna)
Framlenging í knattspyrnu er þegar venjulegum leiktíma, 90 mínútur, er lokið og bæði lið hafa skorað jafn mörg mörk. Framlenging á sér þó einungis stað ef liðin eru að keppa í útsláttarkeppni en þá slær sigurliðið tapliðið út úr keppninni. Framlenging er samtals 30 mínútur, 15 mínútur fyrri hálfleikur og 15 mínútur seinni hálfleikur. Ef liðin eru enn jöfn eftir framlenginguna er venjulega haldin vítaspyrnukeppni.
Bronsmark
Þetta er algengasta gerð framlengingar. Það lið sigrar, sem skorað hefur fleiri mörk þegar allri framlengingunni er lokið.
Silfurmark
Það lið, sem skorað hefur fleiri mörk í framlengingunni annaðhvort þegar fyrri eða seinni hálfleikur er búinn, sigrar.
Gullmark
Það lið sem skorar sigrar leikinn um leið og það skorar. Þessi regla gildir óháð því hve mikið er búið af framlengingunni. 1. mars 2004 var opinberlega reglan um gullmark tekin úr reglum FIFA.
Sigur með fleiri útivallarmörkum
Þó er stundum ekki framlenging þó svo að liðin skilji jöfn í útsláttarleik. Það getur gerst ef liðin hafa ekki skorað jafn mörg mörk á útivelli. En þá er sigurliðið það lið sem hefur skorað fleiri mörk samtals á útivelli. Þessi regla er meðal annars notuð í Meistaradeild Evrópu.
Jacobson-líffærið
Jacobson-líffærið er þeffæri sem er að finna í mörgum dýrum, s.s. mörgum húsdýrum eins og t.d. köttum, hundum, geitum og svínum, en einnig í músum, rottum, og fílum. Líffærið sem skynjar boðefni (ferómón) sem önnur dýr af sömu tegund hafa skilið eftir sig. Jacobson-líffærið er nefnt er eftir hinum danska líffræðingi Ludvig Levin Jacobson (1783-1843).
Dudu Cearense
Dudu Cearense (fæddur 15. apríl 1983) er brasilískur knattspyrnumaður. Hann spilaði 11 leiki með landsliðinu.
Brunahraun
Brunahraun (eða bruni) er mjög brunnið hraun, úfið og bert (oft á tíðum nýlega runnið). Í Árbók ferðafélagsins 1970 var brunahrauni lýst þannig:
Sumarólympíuleikarnir 1960
Sumarólympíuleikarnir 1960 voru haldnir í Rómaborg á Ítalíu frá 25. ágúst til 11. september. Mikið var lagt í umgjörð leikanna, þar sem heimamenn kappkostuðu að rifja upp forna sögu Rómar. Íslendingar bundu vonir við að Vilhjálmur Einarsson kæmist á verðlaunapall eins og fjórum árum fyrr, en hann hafnaði í fimmta sæti í þrístökkskeppninni.
Aðdragandi og skipulag
Rómaborg átti á sínum tíma að halda Ólympíuleikana 1908 en fallið var frá því, ekki hvað síst vegna eldgoss í Vesúvíusi árið 1906.
Ákvörðunin um staðarvalið var tekin sumarið 1955. Sex aðrar borgir sóttust eftir upphefðinni: Brussel, Búdapest, Detroit, Lausanne, Mexíkóborg og Tókýó. Fór Róm með sigur af hólmi eftir harða baráttu við Lausanne.
Keppnisgreinar
Keppt var í 150 greinum. Fjöldi keppna í einstökum íþróttaflokkum er gefinn upp í sviga.
Einstakir afreksmenn
thumb|left|Austur-þýska dýfingarkonan Ingrid Krämer var sigursæl á Ólympíuleikunum 1960. thumb|right|Verðlaunahafar í kanóróðrakeppni leikanna. Gullverðlaunahafarnir voru sænskir: Gert Fredriksson og Sven-Olov Sjödelius. Sá fyrrnefndi vann til gullverðlauna á sínum fernu Ólympíuleikum í röð.
Bandaríski spretthlauparinn Wilma Rudolph vann gullverðlaun í 100 metrum, 200 metrum og 4*100 metra boðhlaupi. Hún öðlaðist miklar vinsældir heimafyrir og var mikið gert úr þeirri staðreynd að hún átti við lömunarveiki og fleiri alvarlega sjúkdóma að etja fram á unglingsár.
Abebe Bikila frá Eþíópíu varð fyrstur þeldökkra Afríkubúa til að vinna gullverðlaun á Ólympíuleikum þegar hann kom fyrstur í mark í Maraþonhlaupi. Undrun vakti að hann hljóp berfættur alla leiðina.
Rafer Johnson frá Bandaríkjunum hlaut gullverðlaunin í tugþraut. Meðan á æfingum fyrir leikana stóð bauðst honum hlutverk í stórmyndinni Spartacus, sem hann neyddist að lokum til að afþakka þar sem talið var að slíkur kvikmyndaleikur myndi stangast á við áhugamannareglur Ólympíuleikanna.
Tyrkir höfnuðu í sjötta sæti yfir fjölda gullverðlauna á leikunum, með sjö slík verðlaun. Þau unnust öll í fangbragðakeppninni.
Sovétmennirnir Júríj Vlasov sigraði í þungavigt kraftlyftinga. Vlasov þótti óvenjulegur lyftingakappi, skartaði þykkum gleraugum og lá í bókum. Hann sneri sér síðar að ritstörfum og stjórnmálum og átti um tíma sæti á rússneska þinginu.
thumb|left|[[Konstantín 2. Grikklandskonungur|Gríski krónprinsinn sigraði í siglingum á Ólympíuleikunum.]]
Danskur hjólreiðakappi, Knud Enemark Jensen, hneig niður í miðri hjólreiðakeppninni og var úrskurðaður látinn á sjúkrahúsi skömmu síðar. Hann varð þar með annar íþróttamaðurinn í sögu nútímaólympíuleikanna til að deyja í keppni. Síðar kom í ljós að lyfjanotkun Jensens hefði átt hlut að máli og varð það til þess að farið var að taka lyfjamisnotkun íþróttamanna fastari tökum en verið hafði.
Aladár Gerevich var í gullverðlaunasveit Ungverja í skylmingakeppninni, fimmtugur að aldri. Hann vann þar með til verðlauna á sínum sjöttu leikum, en hann keppti fyrst í Los Angeles árið 1932. Kóngafólk var fyrirferðarmikið í siglingakeppninni. Gríski krónprinsinn (síðar Konstantín II Grikkjakonungur) vann til gullverðlauna fyrir þjóð sína, en Soffía systir hans (síðar drottning Spánar) keppti í kvennaflokki. Pakistan rauf óslitna sigurgöngu Indverja í hokkíkeppninni frá leikunum 1928. Sovésku stúlkurnar unnu fimmtán af sextán mögulegum verðlaunum í fimleikakeppninni. Cassius Clay, sem síðar tók upp nafnið Muhammad Ali, sigraði í -81 kílógramma flokki hnefaleikakeppninnar.
Þátttaka Íslendinga á leikunum
Íslendingar sendu níu íþróttamenn til keppni á leikunum, sjö frjálsíþróttamenn og tvo keppendur í sundi. Ágústa Þorsteinsdóttir keppti í sundi og varð fyrsta konan til að keppa fyrir Íslands hönd á sumarólympíuleikum frá því á leikunum í Lundúnum tólf árum fyrr.
Mestar vonir voru bundnar við Vilhjálm Einarsson. Til að gefa honum kost á að prófa aðstæður, var Vilhjálmur einnig skráður til keppni í langstökki, þrátt fyrir að leggja ekki sérstaklega stund á þá grein. Í úrslitum þrístökkskeppninnar stökk Vilhjálmur 16,37 metra. Það var lengra en sigurstökkið á leikunum fjórum árum fyrr, en gaf að þessu sinni fimmta sætið.
Beijing Capital alþjóðaflugvöllurinn
alt=Mynd af Beijing Capital alþjóðaflugvellinum séðum úr lofti.|thumb|Beijing Capital flugvöllurinn séður úr lofti.
alt=Mynd af flughlaði Beijing Capital flugvallarins í sólarupprás.|thumb|Flughlað Beijing Capital flugvallarins í sólarupprás.
alt=Mynd af farþegamiðstöðvum eitt og tvö á Beijing Capital flugvellinum séðar úr lofti.|thumb|Horft yfir farþegamiðstöðvar eitt og tvö á Beijing Capital flugvelli.
Alþjóðaflugvöllur Beijing Capital (IATA: PEK, ICAO: ZBAA) (kínverska: 北京首都国际机场; rómönskun: Běijīng Shǒudū Guójì Jīchǎng) er meginflughöfn Beijing, borghéraðs og höfðborg Alþýðulýðveldisins Kína. Flugvöllurinn sem kenndur er við höfuðborgina Beijing, er umsvifamesti flugvöllur Kína. Hann er ásamt Daxing alþjóðaflugvelli einn af tveimur helstu flugvöllum sem þjóna höfuðborginni. Hann þjónar bæði innanlands- og millilandaflugi.
Flugvöllurinn er í eigu og rekinn af félaginu Beijing Capital International Airport Company Limited, sem er ríkisrekið fyrirtæki. IATA flugvallarkóði vallarins, PEK, er byggður á fyrrum rómönsku nafni borgarinnar, Peking.
Flugvöllurinn er afar umsvifamikill og umferðarþungi hans hefur vaxi hratt síðastliðna áratugi. Hann er í dag annar fjölfarnasti flugvöllur heims hvað varðar farþegaflutninga. Fáir flugvellir veraldar eru umsvifameiri í famflutningum.
Árið 2019 afgreiddi flugvöllurinn meira en 100 milljónir farþega og um 2 milljónir tonna af farmi.
Saga
Beijing flugvöllur var opnaður árið 1958. Hann samanstóð af einni lítilli flugstöðvarbyggingu, sem stendur enn þann dag í dag, ásamt einni 2.500 metra flugbraut sem síðar var framlengd í 3.200 metra árið 1966 og 3.800 metra árið 1982. Árið 1978 var annarri 3.200 metra flugbraut bætt við.
Árið 1980 var nýrri farþegamiðstöð bætt við. Hún var mun stærri en sú sem byggð var á fimmta áratug síðustu aldar en einum og hálfum áratug síðar var stærð hennar talin ófullnægjandi.
Árið 1999, í tilefni af 50 ára afmæli stofnunar Alþýðulýðveldisins, var flugvöllurinn stækkaður enn, með nýrri farþegamiðstöð. Í framhaldinu var fyrri farþegamið-stöð endurnýjuð verulega. Ekki dugði sú stækkun lengi. Því var árið 2007 þriðju flugbrautinni bætt við vegna þrengsla á hinum tveimur flugbrautunum. Þriðja farþegamiðstöðin opnaði árið 2008, tímanlega fyrir Ólympíuleikana sem haldnir voru í Beijing. Að auki var byggð snarlestartenging við miðborgina. Þegar nýja farþegamiðstöðin opnaði var hún talin stærsta mannvirki í veröldinni hvað varðar flatarmál. Enn jókst umferð um flugvöllinn. Vegna takmarkaðrar afkastagetu flugvallarins var ákveðið að byggja nýjan flugvöll í Daxing á árunum 2014 —2019. Hann mun þjóna sem flugstöð fyrir flugfélög sem eru í SkyTeam (að China Eastern Airlines undaskildu), en flugfélög í Star Alliance munu dvelja áfram á gamla höfuðborgarvellinum. Hainan Airlines, sem árið 2016 var með um 10 prósent af flutningum Beijing Capital, en er ekki hluti af neinu stóru bandalagi, verður áfram á þeim flugvelli.
Samgöngur við flugvöllinn
alt=Mynd af snarlest Capital Airport Express á þriðju farþegamiðstöð Beijing Capital flugvallarins.|thumb|[[Snarlest Capital Airport Express á þriðju farþegamiðstöð Beijing Capital flugvallarins.]]
Snarlestarkerfi „Capital Airport Express“ tengja flughöfnina við miðborg Beijing. Að auki tengja strætisvagnar og gott vegakerfi flughöfnina við borgina og nærliggjandi svæði. Í boði er skutluþjónustu án endurgjalds milli hinnar þriggja farþegamiðstöðva flugvallarins.
Flugfélög
Flugvöllurinn er aðalmiðstöð og safnvöllur fyrir heimaflugfélögin Air China, China Eastern Airlines og Shanghai Airlines. Hann er einnig áhersluflugvöllur og umfangsmikil miðstöð fyrir Sichuan Airlines, Shenzhen Airlines, og Shandong Airlines.
Alls starfa á flugvellinum 73 farþegaflugfélög og 16 farmflugfélög.
Flugleiðir
Flugvöllurinn er gríðarumfangsmikill varðandi fjölda farþega og flugleiða.
Margir áfangastaðir flugvallarins eru innan Kína, þar sem hann þjónar flestum stærri borgum landsins. Til sumra borga eru togir fluga á dag. Til að mynda eru meira en 100 dagleg flug til Sjanghæ, meira en 60 dagleg flug til borganna Guangzhou og Shenzhen. Þá eru 65 flug á dag til Chengdu og 49 til Hangzhou.
Flugvöllurinn hefur mjög marga alþjóðlega áfangastaði, til flestra heimsálfa: Evrópu, Asíu, Eyjaálfu, Afríku, Suður Ameríku og Norður Ameríku.
Dæmi um borgir hafa mörg flug á viku frá flugvellinum eru: 385 vikuleg flug til Hong Kong; 70 flug til Makaó og Taípei; 35 til Los Angeles; 28 flug til New York og San Francisco; 27 til Vancouver; 42 til Frankfurt am Main og Singapúr og svo framvegis.
Tenglar
alt=Landakort af tveimur meginflugvöllum Beijing borgar.|thumb|Kort af meginflugvöllum Beijing borgar.
Lepidus
Marcus Aemilius Lepidus var algengt nafn í aemilísku ættinni í Rómaveldi. Það getur átt við:
Lepidus getur einnig átt við:
Hið íslenska bókmenntafélag
Hið íslenska bókmenntafélag er íslenskt bókaforlag sem var stofnað árið 1816. Félagið hefur gefið út mörg rit frá stofnun, þá helst íslensk en helst er það þekkt fyrir fræðiritið (áður fréttamiðill) Skírni sem hefur verið gefið út síðan 1827. Skírnir er elsta tímarit á Norðurlöndum.
Hið íslenska bókmenntafélag var upphaflega stofnað af Bjarna Thorarensen, Bjarna Thorsteinssyni, Árna Helgasyni og Rasmusi Kristjáni Rask. Hið íslenska lærdómslistafélag var formlega sameinað hinu íslenska bókmenntafélagi árið 1818.
Um skeið var Jón Sigurðsson (f. 1811, d. 1879) forseti þess og festist það við hann og er hann þess vegna jafnan kallaður Jón forseti.
Stofnun Hins íslenska bókmenntafélags
Árið 1813 kom danski málfræðingurinn Rasmus Kristján Rask til Íslands. Eftir veru sína á landinu taldi hann ljóst að ekki yrði talað íslenskt orð í Reykjavík að hundrað árum liðnum og tungan útdauð með öllu í landinu eftir 200 ár. Taldi hann vænlegast að stofna félag meðal Íslendinga, sem skyldi efla og styðja bókmenntir þeirra, vera til varnar og viðhalds íslenskrar tungu og styrkja almenna menntun. Í samráði við biskup samdi Rask boðsbréf árið 1815, þar sem gerð er grein fyrir hversu hinu fyrirhugaða félagi skuli vera háttað, það var síðan sent til allra prófasta landsins. Áður en Rasmus Kristján Rask fór af landinu hafði hann mælst til þess við séra Árna Helgason að hann tæki að sér að verða forseti félagsins.
Eftir að Rasmus Kristján Rask kom aftur til Kaupmannahafnar, átti hann frumkvæðið að því að stofnað væri sams konar félag og hið íslenska, sem bæði Íslendingar í Kaupmannahöfn og Danir gengju í. Á fundi í Þrenningarkirkjunni í Kaupmannahöfn, hinn 30. mars 1816 var félagið formlega stofnað í Danmörku. Eftir að forsvarsmenn félagsins á Íslandi, einkum séra Árni Helgason, spurðu af stofnun félagsins í Danmörku kölluðu þeir menn til fundar í Reykjavík 1. ágúst 1816. Þar var lagt fram lagafrumvarpið sem komið fram á fundinum í Kaupmannahöfn en ályktun um það var frestað til næsta fundar. Sá fundur var haldinn 15. ágúst 1816 í Reykjavík og þar var samþykkt lagafrumvarpið og um leið ákveðið að félögin skyldu sameinast og vera tvær deildir í einu félagi er heita skyldi Hið íslenska bókmenntafélag. Þá fyrst er unnt að segja að félagið væri að fullu stofnað, þótt ekki væri endanlega frá lögum gengið fyrr en árið 1818. .
Lærdómsrit Hins íslenska bókmenntafélags
Frá árinu 1970 hefur bókmenntafélagið gefið út ritröðina Lærdómsrit Hins íslenzka bókmenntafélags. Í ritröðinni eiga að vera sígild fræðirit, „tímamótaverk í sögu mannlegrar hugsunar“ og önnur fræðileg rit sem þykja framúrskarandi góð og „sem hlotið hafa skýlaust lof“. Þótt ætlunin með ritröðinni hafi ekki verið að geyma fagurbókmenntir hefur eigi að síður myndast hefð fyrir því að gefa út þýðingar á ýmsum bókmenntum fornaldar sem lærdómsrit, enda teljast þau oftar en ekki tímamótaverk í sögu mannlegrar hugsunar. Flest eru ritin þýðingar úr erlendum málum en einnig eru nokkur rit íslensk. Ritin eru nú orðin 61 talsins og koma nokkur rit út árlega.
Lærdómsritin voru um margt nýlunda í íslenskri bókaútgáfu, ekki síst vegna ritstjórnar ritraðarinnar og þeirrar ritstjórnarstefnu að hver þýðing skyldi unnin af sérfróðum manni og lesin yfir af minnst tveimur öðrum sérfróðum mönnum. Ítarlegur inngangur er að hverju riti og skýringar aftanmáls.
Stofnandi ritraðarinnar var Þorsteinn Gylfason sem ritstýrði henni til ársins 1997. Þorsteinn Hilmarsson aðstoðaði við ritstjórn lærdómsritanna frá 1985 og var aðstoðarritstjóri 1989 – 1997. Vilhjálmur Árnason tók við ritstjórninni 1997 en núverandi ritstjórar eru Ólafur Páll Jónsson og Björn Þorsteinsson. Núverandi forseti er Sigurður Líndal lagaprófessor.
Forsetar Hins íslenska bókmenntafélags
Reykjavíkurdeild:
Kaupmannahafnardeild:
Eftir sameiningu deilda:
.
Ceará
thumb|250px|Fortaleza Ceará er fylki í norðaustur-Brasíliu. Fylkishöfuðborgin er Fortaleza.
Malakkasund
thumb|right|Kort sem sýnir Malakkasund Malakkasund er mjótt og grunnt 805km langt sund milli Malakkaskaga og Súmötru í Suðaustur-Asíu. Það heitir eftir Soldánsdæminu Malakka sem réði yfir sundinu á 15. öld. Sundið er ein af mikilvægustu siglingaleiðum heims á leiðinni milli Indlandshafs og Kyrrahafs. Sundið er 1,5 sjómíla að breidd þar sem það er mjóst, en aðeins 25 m á dýpt þar sem það er grynnst. Það er því of grunnt til að sum af stærstu flutningaskipum heims geti siglt um það.
Kívífugl
Kívífugl (fræðiheiti: Apteryx australis) er tegund snípustrúta.
Þórsnesþing
Þórsnesþing á Snæfellsnesi var héraðsþing sem stofnað var á landnámsöld og var annað tveggja þinga sem sögur herma að hafi starfað fyrir stofnun Alþingis, en hitt var Kjalarnesþing.
Heimildir um stofnun Þórsnesþings er að finna í Eyrbyggju og Landnámabók. Þar er sagt að landnámsmaðurinn Þórólfur Mostrarskegg hafi sett þingið þar sem Þórslíkneski hans rak á land.
Í Eyrbyggju segir frá því að barist hafi verið á Þórsnesþingi, líklega á árunum 932–934, og eftir það hafi þingstaðurinn verið færður innar á nesið. Ástæðan fyrir bardaganum var deilur um hvar þingmenn skyldu ganga örna sinna, en samkvæmt reglum þingsins áttu þeir að fara út í svokallað Dritsker til þess að saurga ekki þingstaðinn.
Eftir að fjórðungaþingum var komið á var fjórðungsþing Vestfirðinga á Þórsnesi. Fjórðungsþingin hafa líklega lagst af á 12. öld en héraðsþing (vorþing) var áfram haldið á Þórsnesi.
Elon Musk
Elon Reeve Musk fæddist 28. júní 1971 í Suður-Afríku, er suður-afrískur og bandarískur eðlisfræðingur, athafnamaður og fjárfestir. Hann er stofnandi, forstjóri og yfirverkfræðingur flug- og geimferðafyrirtækisins SpaceX;, forstjóri rafbílafyrirtækisins Tesla, Inc.; eigandi og forstjóri Twitter, Inc.; stofnandi The Boring Company; með-stofnandi Neuralink og OpenAI.
Tímaritið Time valdi Musk sem mann ársins árið 2021. Árið 2022 keypti Musk samfélagsmiðilinn Twitter fyrir 44 milljarða Bandaríkjadala eða tæplega 5.700 milljarða íslenskra króna.
Árið 2022 sló Musk það heimsmet að tapa meiri fjármunum á einu ári en nokkur annar. Hann tapaði 165 millj­örðum banda­ríkja­dala frá nóv­em­ber 2021 til des­em­ber 2022 vegna hruns í andvirði Teslu.
Athygli vakti árið 2023 þegar Haraldur Þorleifsson, athafnamaður, sendi Musk skilaboð um stöðu sína hjá fyrirtækinu en hann virtist ekki lengur vera starfsmaður Twitter og lokað var fyrir aðgang hans. Í mars sendi hann Musk spurningu á Twitter um uppsögn sína og fékk síðar staðfestingu á því frá mannauðsstjórn fyrirtækisins. Musk var á því að Haraldur þjónaði ekki nokkrum mikilvægum störfum á Twitter sem kallað gæti og væri að bera fyrir sig fötlun. Musk baðst síðar afsökunar og sagðist hafa fengið rangar upplýsingar og bauð honum að halda áfram hjá fyrirtækinu.
Hlaupahjól
Nútímahlaupahjól úr áli með litlum hjólum|thumbnail Þýsk börn á hlaupahjólum árið 1955|thumbnail Hlaupahjól eru hjól með stýri, bretti og hjólum. Þau eru knúin áfram af þeim sem stendur á hjólinu en hann hefur annan fótinn á brettinu en notar hinn til að spyrna hjólinu áfram. Algengt er að nútímahlaupahjól séu úr áli með tveimur litlum hjólum og geti lagst saman þegar hjólið er ekki í notkun. Sum hlaupahjól fyrir ung börn eru með 3 eða 4 hjólum og eru úr plasti. Hlaupahljól sem fara á miklum hraða eru með mjög stóru framhjóli.
Hlaupahjól eru oft notuð til að komast á milli staða í stórum byggingum eins og verslunarmiðstöðum,spítölum og flugvöllum. Hlaupahjól með hjálparmótór teljast létt bifhjól.
Tesla, Inc.
Tesla Inc er bandarískt alþjóðafyrirtæki stofnað af Martin Eberhard og Marc Tarpenning í Palo Alto, Kaliforníu, sem hannar og framleiðir rafmagnsbíla undir heitinu Tesla. Elon Musk er núverandi forstjóri.
Alagoas
Alagoas er fylki í norðaustur-Brasíliu. Fylkishöfuðborgin er Maceió.
Barcelona World Race
thumb|right|Frá startinu 31. desember 2010. Barcelona World Race er siglingakeppni umhverfis jörðina án áningar fyrir tveggja manna áhafnir. Keppnin hefst og endar í Barselóna og fylgir klipparaleiðinni suður fyrir Afríku, austur eftir Indlandshafi, fyrir Ástralíu og Nýja Sjáland eftir Suður-Kyrrahafi og fyrir Suður-Ameríku.
Keppnin var fyrst haldin 2008 og 2009 þar sem níu skútur þreyttu keppni. Sigurvegarar voru franski siglingamaðurinn Jean-Pierre Dick og írski siglingamaðurinn Damian Foxall. Önnur útgáfa keppninnar hófst 31. desember 2010.
Skátafélagið Væringjar
Skátafélagið Væringjar, einnig þekkt sem Væringjafélagið, var félag sem stofnað var af séra Friðriki Friðrikssyni sem deild innan KFUM þann 23. apríl 1913. Haustið 1913 tók Axel V. Tulinius við forystu félagsins er Friðrik sigldi til Ameríku og var félagið gert að skátafélagi að forgöngu Axels og Ársæls Gunnarssonar.
Árið 1938 sameinaðist félagið ásamt Skátafélaginu Erni í Skátafélag Reykjavíkur.
Rotuma
thumb|right|Kort af Rotuma Rotuma er sjálfstjórnarhérað innan Fídjieyja. Eyjan og nærliggjandi smáeyjar eru eldfjallaeyjar 646km norðan við Fídjieyjaklasann. Stærsta eyjan, Rotuma, er 13km löng og 4km breið og skiptist í sjö svæði, hvert með sín þorp. Rúmlega 2000 manns bjuggu á eyjunni árið 2007.
Sólargangur
thumb|Sólarupprás í gif myndskeiði Sólargangur á við hreyfingu sólar á himninum. Sólarupprás eða sólris telst þegar efri rönd sólar nemur við sjóndeildarhring (sjónbaug) á uppleið, en sólarlag eða sólsetur þegar sólin hverfur niður fyrir sjóndeildarhring. Lengd sólargangs er tíminn frá sólarupprás til sólseturs. Í almanaki telst dögun þegar sólmiðjan er 18° undir sjónbaug og á uppleið, og svo birting þegar hún er 6° undir sjónbaug. Samsvarandi telst myrkur þegar sólmiðjan er 6° undir sjónbaug og á niðurleið, og svo dagsetur þegar hún er 18° undir sjónbaug. Hádegi er þegar sólmiðjan er í hásuðri, en miðnætti hálfum sólarhring síðar. (Reiknað er með 0,6° ljósbroti í andrúmsloftinu.)
Mikumi-þjóðgarðurinn
thumb|right|300px|Mikumi-þjóðgarðurinn Mikumi-þjóðgarðurinn er þjóðgarður í Tansaníu.
Mikumi-þjóðgarðurinn er um 3.230 km² að stærð. Hann var stofnaður 1964.
Villarrica (borg)
thumb|300px|Villarrica, [[Villarricavatn og eldfjallið Villarrica.]] Villarrica er borg og sveitarfélag í Araucanía-fylki í Suður-Chile. Villarrica liggur við Villarricavatn. Borgina stofnsetti Jerónimo de Alderete árið 1552. Íbúar eru 49.000 (2012)
Catalogue of Life
Catalogue of Life er gagnagrunnur á netinu sem geymir heimsins yfirgripsmestu og ítarlegustu gögn um þekktar dýra-, plöntu-, sveppa- og gerlategundir. Gagnagrunnurinn var stofnaður árið 2001 sem samstarfsverkefni alþjóðlegu samtakanna Species 2000 og bandarísku stofnunarinnar Integrated Taxonomic Information System. Gagnagrunurinn er aðgengilegur á 12 tungumálum og er notaður víða af vísindamönnum, kennurum og stjórnvöldum.
Catalogue of Life inniheldur gögn úr 168 ritrýndum flokkunarfræðilegum gagnagrunnum sem uppfærðir eru af sérstökum stofnunum um allan heim. Árið 2018 voru 1.744.204 tegundir skráðar í gagnagrunninum af 2,2 milljónum þekktra tegunda.
Stóra moskan (Mekka)
thumb|Yfirlitsmynd af moskunni Stóra moskan í Mekka eða Masjid al-Haram er moska þar sem er að finna Kaba, heilagasta bænarstað múslima. Hana er að finna í Mekka, Sádi-Arabíu. Þegar pílagrímar fara í sitt hajj biðja þeir í al-Haram moskunni. Moskan inniheldur nokkra af heilögustu hlutum í Íslam eins og t.d. Hadsjar, Zamzam brunninn og Maqam Ibrahim steininn. Masjid al-Haram er stærsta moska heims og áttunda stærsta bygging í heimi.
Uppruni
Samkvæmt Kóraninum byggði Abraham, ásamt syni sínum Ishmael gruninn að moskunni sem er nú þekkt sem Kaaba. Guð á að hafa sýnt Abraham staðsetninguna fyrir bygginguna þar sem moskan stendur enn í dag. Í kjölfarið á Abraham að hafa fengið að gjöf svarta steininn eða Hadsjar frá engli. Talið er að svarti steinninn sé það eina sem er eftir af upprunalegu byggingunni.
Uppgangur
Fyrstu breytingar og endurbætur á moskunni áttu sér stað á tíma umayyadda. Árið 638 e.kr. var byggður veggur í kring um Kaaba. Umar ibn al-Khaṭṭāb annar kalífi sá til þess. Árið 692 ákvað Abd al-Malik ibn Marwan, fimmti kalífi að byggja ytri veggi og einnig að skreyta loftið. Áður voru viðar súlur sem skipt var út fyrir marmara súlur. thumb|Kaaba Á 15.öld var moskan endurbyggð á ný eftir að hafa eyðilagst í miklu vatnstjóni og eldsvoða. Moskan hefur verið endurgerð og endurbætt mörgum sinnum í gegnum tíðina. Á tuttugustu öld voru raflagnir lagðar í moskuna undir fyrirmælum Hussein ibn Ali, emírsins í Mekka undir Ottóman-veldinu.
Í kjölfar stofnunar Sádi-Arabíu hafa Sádar gert mikið fyrir moskuna, sem dæmi er hægt að nefna að hljóðkerfi var sett upp í moskunni árið 1948. Sádar hafa verið duglegir að nútímavæða moskuna og stækka. Í dag er áætlað að moskan sé dýrasta bygging heims en talið er að virði sé um það bil 100 milljarðar bandaríkjadala.
Heimildir
https://en.wikipedia.org/wiki/Masjid_al-Haram#Structures
https://www.britannica.com/topic/Great-Mosque-of-Mecca
https://www.wikiwand.com/en/List_of_most_expensive_buildings
https://en.wikipedia.org/wiki/Zamzam_Well
Arctic Death Ship
Arctic Death Ship er breiðskífa með Kimono sem kom út árið 2005.
Oddbjörg Jónsdóttir
Oddbjörg Jónsdóttir (d. 1389) var abbadís í Reynistaðarklaustri, vígð árið 1369 af Jóni skalla Eiríkssyni Hólabiskupi, en Guðný Helgadóttir var þá látin. Oddbjörg hafði áður verið nunna í Kirkjubæjarklaustri.
Oddbjörg annaðist ekki fjárreiður klaustursins fremur en aðrar abbadísir, en ráðsmenn þess um 1380 voru Brynjólfur Bjarnason hinn ríki á Ökrum og séra Þorleifur Bergþórsson. Árið 1386 var það Jón Þórðarson prestur, einn af höfundum Flateyjarbókar, sem var ráðsmaður í klaustrinu. Á þessum árum eignaðist klaustrið töluvert fé, bæði með próventusamningum við vel stætt fólk og einnig þegar auðugar konur gerðust þar nunnur. Ein þeirra var Ingibjörg Örnólfsdóttir og varð hún abbadís eftir lát Oddbjargar.
Stöðulögin
Stöðulögin voru lög sett af Dönum 2. janúar árið 1871, svo nefnd því þau ákvörðuðu stöðu Íslands gagnvart Danmörku. Stöðulögunum fylgdi svo fyrsta stjórnarskrá Íslands árið 1874. Í stöðulögunum var á margan hátt undirbúið að Íslendingar gætu tekið að sér stjórn eigin innanlandsmála.
Nokkuð var liðið frá því að einveldi Danakonungs hafði verið lagt af 1848 og nú hafði danska þingið löggjafarvald. Einokunarverslun Dana var lögð af 1855 og áframhaldandi barátta Íslendinga, leidd af Jóni Sigurðssyni og stuðningsmönnum hans, fyrir sjálfsákvörðunarrétti Íslendinga fékk dræmar undirtektir í Kaupmannahöfn. Frumvarp stjórnarskrár fyrir Íslendinga var samþykkt á Alþingi með breytingum en hafnað af danska þinginu 1867. Loks setti danska þingið stöðulögin sem byggðust á því að Ísland væri óaðskiljanlegur hluti af Danmörk. Í „skaðabætur“ fyrir það ætlaði danska ríkið að greiða Íslendingum 50.000 ríkisdali fyrstu tíu árin en síðan myndi upphæðin lækka hvert ár næstu 20 árin niður í 30.000 rd. Íslendingar voru ekki sáttir við lögin og var þeim hafnað af Alþingi með 10 atkvæðum gegn 14. Samkvæmt frumvarpinu var sérstakur landshöfðingi skipaður, Hilmar Finsen þann 1. apríl 1873, til þess að stjórna landinu eftir fyrirskipunum frá danska dómsmálaráðuneytinu. Síðan var samið nýtt frumvarp byggt á því sem var samið á Þjóðfundinum 1851 en því var hafnað af Dönum.
Hoya revolubilis
Hoya revolubilis er fjölær jurt í vaxblómaættkvísl. Útbreiðslan er í Kína og Víetnam.
Hrafnafífa
Hrafnafífa (eða einhneppa) (fræðiheiti: Eriophorum scheuchzeri) er plöntutegund af stararætt. Hún er með breiðum, hvítum hárskúfum á stöngulendum og vex í votlendi.
Piauí
Piauí er eitt 27 fylkja Brasilíu.
Kristinn Pétursson
Kristinn Pétursson (16. febrúar 1889 – 5. maí 1965) var reykvískur blikksmiður, iðnrekandi og íþróttamaður.
Ævi og störf
Kristinn starfrækti með Bjarna bróður sínum blikksmiðju og umfangsmikla stáltunnugerð í Vesturbæ Reykjavíkur,sem faðir þeirra Pétur Jónsson stofnaði 1883.
Þeir bræður voru á meðal stofnenda íþróttafélaganna ÍR og KR, einnig tóku þeir mikinn þátt í félagsmálum með frímúrurum og bindindishreyfingunni.
Kristinn var fjölhæfur íþróttamaður á sínum yngri árum sérstaklega í frjálsum íþróttum knattspyrnu og glímu. Hann var bakvörður í fyrsta kappliði KR gegn  Fram í vígsluleik Melavallar 1911 og tók þátt í fyrsta Íslandsmótinu 1912.
Jerry Cantrell
thumb|Jerry Cantrell.
Jerry Fulton Cantrell Jr. (fæddur 18. mars, 1966) er bandarískur tónlistarmaður og aðallagasmiður grugg-hljómsveitarinnar Alice in Chains. Á miðjum 9. áratugnum var Cantrell í hljómsveit sem hét Diamond Lie. Síðar hitti hann Layne Staley og gekk hann í hljómsveitina sem varð Alice 'N Chainz og síðar Alice in Chains. Eftir að hljómsveitin var óvirk um tíma eftir fíkniefnaneyslu og andlát söngvarans Staley gaf Cantrell út tvær sólóplötur. Cantrell telur meðal áhrifavalda í gítarleik: Ace Frehley, Tony Iommi, Angus Young, Jimmy Page, Glenn Tipton, K.K. Downing, David Gilmour og Eddie Van Halen. Cantrell á rokkbar sem heitir Dead Man's Hand í Las Vegas með gítarleikara Anthrax, Scott Ian.
Bahia
thumb|Kort. Bahia er eitt 26 fylkja Brasilíu. Íbúar voru um 15 milljónir árið 2020. Salvador er höfuðborgin. Tónlistarstefnan samba er upprunin frá Bahia.
Ferdinand Porsche
thumb|right|Ferdinand Porsche Ferdinand Porsche (borið fram ˈpɔʁʃə, 3. september 1875 – 30. janúar 1951) var austurrískur bifvélaverkfræðingur. Hann er þekktastur fyrir að hafa hannað upprunalega útgáfu Volkswagen bjöllunnar og vinnu við þróun þýsku skriðdrekanna Tiger I, Tiger II og Elefant sem voru í notkun í seinni heimsstyrjöldinni.
Adolf Hitler heiðraði Porsche árið 1937 og sæmdi hann þá Þýsku verðlaununum fyrir vísindi og fræði, sem voru meðal sjaldgæfustu verðlauna í Þriðja ríkinu.
Bifreiðaframleiðandinn Porsche er nefndur eftir syni Ferdinands Porsche, Ferry Porsche. Upphaflega byggði hönnun bifreiðanna að miklu leyti á hönnun Volkswagen bjöllunnar.
Clash of Clans
Clash of Clans er fjölnotendanetleikur fyrir ssnjalltæki. Leikurinn er herkænskuleikur útgefinn og þróaður af Supercell í Helsinki í Finnlandi. Leikurinn kom út fyrir ios stýrikerfið 2. ágúst 2012 en kom út fyrir Android seinni hluta árs 2013.
Skotfimi
thumb|right|[[Hattie Johnson, einn af bandarísku keppendunum í skotfimi á sumarólympíuleikunum í Grikklandi 2004.]] Skotfimi er keppnisíþrótt þar sem keppt er í bæði nákvæmni og hraða með ýmsum tegundum af skotvopnum (rifflum, skammbyssum, haglabyssum og loftbyssum).
Skotfimi hefur verið ólympíugrein frá upphafi hinna nýju Ólympíuleika 1896 en keppnisgreinar hafa breyst með árunum til að taka mið af þróun tækni og félagslegra viðmiða. Mörkin voru t.d. upphaflega látin líkjast fólki og dýrum en eru nú hringlaga skífur.
Vítaspyrnukeppni (knattspyrna)
Vítaspyrnukeppni í knattspyrnu er þegar bæði lið er jafn bæði eftir venjulega leiktíma, 90 mínútur, og framlengingu.
Störun
Störun (einnig kallað störunaraðferð) er hálf-skopleg „aðferð“ sem stærðfræðingar vísa í þegar kemur að því að finna lausnir á vandamálum. Aðferðin gengur þannig fyrir sig að sá sem er að kljást við stærðfræðivandamál starir á það þar til að (hugmynd að) lausn birtist.
Þessi aðferð er ekki mjög áreiðanleg en getur verið mjög gagnleg í ákveðnum tilvikum, sérstaklega þegar manni dettur ekkert annað í hug en þá verður líka að gæta að sér að stara ekki of lengi á vandamálið.
Kinnaird lávarður
Arthur Fitzgerald Kinnaird, ellefti lávarður Kinnaird (16. febrúar 1847 – 30. janúar 1923) var breskur aðalsmaður, knattspyrnumaður og forseti Enska knattspyrnusambandsins í meira en þrjá áratugi. Hann hefur verið kallaður fyrsta stórstjarnan í sögu fótboltans. Kinnaird lávarður lék níu úrslitaleiki Ensku bikarkeppninnar, meira en nokkur annar. Þar af fór hann fimm sinnum með sigur af hólmi. Í viðurkenningarskyni fyrir afrek sín var honum færður fyrsti verðlaunagripur keppninnar að gjöf árið 1911 þegar nýr bikar var kynntur til sögunnar.
Knattspyrnuferill
thumb|left|Skopmynd af Kinnaird lávarði frá 1912.Kinnaird hóf snemma fótboltaiðkun og var orðinn fyrirliði skólaliðsins tólf ára að aldri árið 1859. Hans fyrstu kynni af fótbolta eftir reglum Enska knattspyrnusambandsins, sem settar höfðu verið árið 1863, voru þó ekki fyrr en árið 1866. Á þessum árum keppti hann í fjölda annarra íþrótta, s.s. sundi, tennis, spretthlaupum og róðri.
Sem leikmaður átti Kinnaird að baki magnaðan feril. Hann keppti níu sinnum til úrslita í Ensku bikarkeppninni og varð þrisvar sinnum meistari með Wanderers og tvisvar með Old Etonians. Varð víðfrægt þegar hann fagnaði fimmta og síðasta titlinum með því að standa á höfði fyrir framan áhorfendastúkuna. Kinnaird lék allar stöður á vellinum, frá markverði til fremsta framherja.
Þrátt fyrir að hafa fæðst og alist upp í Lundúnum var Kinnaird lávarði annt um skosk ætterni sitt og keppti því fyrir Skotland gegn Englandi, bæði í þremur leikjum sem í dag eru ekki viðurkenndir sem fullgildir landsleikir og í öðrum opinbera landsleik Skotlands og Englands þann 8. mars 1873.
Kinnaird lávarður var talinn sérlega harður í tæklingum, sem bakaði honum miklar vinsældir áhorfenda. Hann var einnig auðþekkjanlegur á velli, mikill að burðum og með sítt alskegg og einatt klæddur í síðbuxur. Hefur honum verið lýst sem fyrstu stórstjörnu fótboltans, enda vinsælt myndefni fyrir skopmyndateiknara blaðanna.
Íþróttaforkólfur
Kinnaird tók sæti í stjórn Enska knattspyrnusambandsins aðeins 21 árs gamall. Hann sinnti gjaldkerastarfinu um tíma og varð forseti árið 1890, sem hann gegndi næstu 33 árin. Hann lést skömmu áður en Wembley-leikvangurinn var tekinn í notkun, en bygging hans hafði verið risavaxið úrlausnarefni fyrir sambandið.
Auk starfa að knattspyrnumálum var Kinnaird lávarður virkur í kirkjustarfi og stýrði meðal annars YMCA-hreyfingunni um árabil.
Jaboatão dos Guararapes
Jaboatão dos Guararapes er borg í Pernambuco í Brasilíu.